- Sinua syytetään Joffreyn taposta. - En tehnyt sitä.
- Siksi pidetään oikeudenkäynti. - Yksi tuomareista on isäni.
Mace Tyrell on toinen tuomari. Haluan teidät kolmanneksi.
- Pääsette myös neuvostoon. - Kunnioitatteko Dornea niin?
Mitä hyötyä vallasta on, jos läheisiään ei voi suojella?
Uskotteko, että Tyrion surmasi poikanne?
- Vieläkö haluat olla kuningatar? - Minun pitää puhua isälleni.
Ja minun omalleni.
Mitä Tyrion ansaitsee tuhottuaan sukumme tulevaisuuden?
- Mikä ritari hakkaa avutonta tyttöä? - Palvelen kuningastani.
Jos ser Meryn avaa suunsa, tapa hänet.
Montako Kouraa olet pettänyt? Heittäkää hänet selliin.
Ilman teitä kaupunki olisi kokenut tappion.
Teille ei siitä kunniaa suoda, mutta me emme unohda.
Kaupunki on teidän. Vääryyteen voi vastata armolla.
Minä vastaan oikeudella.
"Rasiassa on teille lahja. Theonin lempilelu."
"Hän itki, kun vein sen häneltä."
Otan nopeimman laivamme ja haen hänet kotiin.
- Idästä saamme laivoja ja miehiä. - Meillä ei ole kultaa.
Meidän molempien aika on loppumassa.
Suomentanut Mentori
- Saisitte varmasti istua... - Olemme vartoneet keskipäivästä.
Idän asukit eivät niin piittaa ajasta.
Kerran odotin Salladhor Saania täällä Braavosissa.
Meidän oli määrä kuljettaa kolme laivalastia...
Tervetuloa Rautapankkiin. Istukaa.
Kuinka voimme palvella, lordi Stannis?
Tämä on Stannis Baratheon, andalien kuningas, -
seitsemän kuningaskunnan lordi ja valtakunnan suojelija.
Rautavaltaistuimella istuu muuan Tommen Baratheon, -
andalien kuningas ja seitsemän kuningaskunnan lordi.
Emme ole samaa sukua. Hän on sukurutsasta syntynyt äpärä.
- Olemme kuulleet sen huhun. - Se on totuus.
Kuninkaan isoisä kertoo eri tarinaa.
Se kertoo kateellisen sedän vallankaappausyrityksistä, -
jotka maksoivat verta ja kultaa. - Ja kullan hän lainasi täältä.
- Kuuluisiko kultamme siis teille? - Enemmän kuin kenellekään muulle.
Teidän kirjoissanne käytetään sanoja.
Esimerkkeinä "vallananastaja", "hullu" ja "verenperintö".
Meidän kirjoissamme on numeroita. Ne ovat enemmän mieleemme.
Ne eivät jätä tulkinnanvaraa.
- Montako soturia teillä on? - 4 000.
Entä montako laivaa teille jäi Mustavirran taistelusta?
32.
Paljonko Lohikäärmekivellä tuotetaan viljaa ja lihaa -
niiden 4 000 miehen ruokkimiseksi?
Ei yhtään.
Huomannette, mikseivät nämä luvut liiemmin miellytä meitä.
Kieltäydymme pyynnöstänne mitä kunnioittavimmin.
Kiitämme teitä vierailustanne.
- Arvon lordi. - En ole lordi, ser Davos Merenverto.
Tekään ette olisi täällä. Emme anna varkaille arvonimiä.
Merirosvot hoitivat varkaudet. Minä vain kuljetin tavaraa.
Kuningas Stannis teki tämän rehdiksi maksuksi rikoksistani.
Hänen avullaan saisitte rahanne takaisin Westerosista.
Uskon velkaa olevan kosolti. Sodat ovat kalliita.
- Sota on ohi. - Ei niin kauan kuin Stannis elää.
Kenellä on valta Kuninkaansatamassa? Sanokaa.
- Tywin Lannisterilla. - Kuinka vanha hän on?
- 67. - Kuka hallitsee hänen kuoltuaan?
Sukurutsan tuottama keskenkasvuinen poikako?
Vai Cersei Lannister, kansan vihaama kuningatar?
Vai Jaime Lannister, joka tappoi suojelemansa miehen?
- Ketä tuette Tywinin kuoltua? - Sen pulman ratkomme toiste.
Se täytyy ratkoa heti.
Westerosissa on jäljellä vain yksi luotettava johtaja. Stannis.
Hänellä on synnyinoikeus. Hän on parhaassa iässään.
Hän on voitokas komentaja, ja hän tosiaan maksaa velkansa.
Tähystäjä näkee lähestyvän merirosvolaivan.
Kapteeni huutaa perämiehelle: "Tuokaa punainen paitani."
Perämies tottelee. Kun merirosvot hyökkäävät, -
kapteeni johtaa miehet voittoon.
Pian tähystäjä huutaa: "Kaksi merirosvolaivaa!"
Miehistö vapisee pelosta.
Urhea kapteeni karjaisee: "Tuokaa punainen paitani!"
Taistelun jälkeen perämies kysyy syytä punaiselle paidalle.
Kapteeni vastaa: "Jos haavoitun, veren väri ei erotu paidasta."
Seuraavana aamuna tähystäjä näkee 10 merirosvolaivaa.
"Meidät on piiritetty!"
Miehistö vaikenee.
He katsovat kapteeniaan ja odottavat tuttua käskyä.
- Rauhallisesti kapteeni huutaa... - "Tuokaa ruskeat housuni!"
Sama vitsi kaikilla merirosvoilla.
Davos! Kuulin, että mätänet Lohikäärmekiven tyrmissä.
En ihan kokonaan.
Kylve kanssamme.
- Tämä on Lhara ja tämä... - Minä olen Lhara.
Hän on oikea taiteilija.
En valitettavasti ehdi. Lähdemme aamunkoitteessa.
- Me? - Sinä ja minä.
Luulin olevani rakas tälle miehelle. Hän sittenkin inhoaa minua.
Joudun kuolemaan jossain köyhänä ja yksin...
Et ole yksin, etkä ainakaan köyhä.
Kotonasi odottaa kirstullinen. Annoin sen vaimollesi.
On siinä minulla ystävä.
Nähdään aamunkoitteessa.
"Rautasaarelaiset painukoot takaisin kotikivilleen -
seuraavaan täyteen kuuhun mennessä."
"Kuun noustessa nyljen maillemme jääneet rautasaarelaiset elävältä -
kuten nyljin Talvivaarasta löytämäni 20 saastaa."
"Rasiassa on teille lahja."
"Theonin lempilelu."
"Hän itki, kun vein sen häneltä."
"Lähtekää pohjoisesta, tai saatte lisää lahjoja."
"Terveisin Ramsay Nietos, -
Roose Boltonin poika, Kauhialan lordi -
ja pohjoisen vartija."
He nylkivät maanmiehemme ja silpoivat veljeni, prinssinne.
Kaikki hänelle tehty koskettaa myös teitä.
Emme saa antaa heidän satuttaa koskematonta prinssiämme!
Etsin Theon Greyjoyta. Vie minut tyrmiin.
Hän ei ole siellä.
- Viimeinen häkki oikealla. - Kiitos.
Vien sinut kotiin.
Ei hätää. Yara tässä.
Et voi huijata minua. Sanokaa hänelle!
- Yritän pelastaa sinut, Theon. - Olen Löyhkä!
- Jäämme loukkuun. - Tulkaa avuksi.
- Ei saa! - Olet Theon Greyjoy.
Tiedän, kuka olen!
Olen uskollinen Löyhkä!
Tästähän on kehkeytymässä miellyttävä ilta.
Olen uskollinen Löyhkä!
Anna veljeni takaisin, niin et menetä enempää miehiä.
Sinulla on enemmän munaa kuin hänellä.
Kuinka nopeasti voit juosta...
...sellaisen munan kanssa?
- Mennään laivalle. - Mutta veljenne...
Veljeni on kuollut.
Minulla on sinulle palkinto.
Palkintoko?
Niin. Ne yölliset hyökkääjät halusivat viedä sinut pois.
Et lähtenyt. Pysyit uskollisena.
En halunnut lähteä.
- Minua pelotti. En halunnut... - Niin, niin.
Se on kylpy sinulle.
Riisu nuo rääsyt.
Housut myös.
Rakastatko minua, Löyhkä?
Tietysti.
Hyvä. Pyydän sinulta tärkeää palvelusta.
On näet eräs linna. Siellä on pahoja ihmisiä.
Tarvitsen apuasi sen valtaamisessa.
Kuinka minä...
Sinun täytyy näytellä.
Esitä, että olet joku toinen.
Kuka?
Theon Greyjoy.
Edessäsi on Daenerys Myrskysyntyinen, Targaryenin sukua.
Palamaton, Meereenin ja andalien kuningatar, -
suuren ruohomeren khaleesi, -
kahleiden murtaja ja lohikäärmeiden äiti.
Älä pelkää, ystävä.
Voit lähestyä ja puhutella kuningatarta.
Hän on paimen. Hän rukoili, että lyötte orjaisännät.
Kiitän häntä rukouksista.
Lohikäärmeenne kävivät aamulla hänen vuohiensa kimppuun.
Hän toivoo, ettei loukannut teitä. Hänellä ei ole enää mitään.
Pahoittelen hänen menetystään. En voi palauttaa vuohia henkiin, -
mutta annan niistä kolminkertaisen korvauksen.
Seuraava.
Hizdahr zo Loraq pyytää saada puhutella kuningatarta.
Hizdahr zo Loraq puhutelkoon minua omalla suullaan.
- Tarinat kuningattaren kauneudesta pitävät paikkansa. - Kiitos.
Sukuni on Meereenin vanhimpia ja ylpeimpiä.
On kunnia saada teidät eteeni.
Isäni, eräs Meereenin rakastetuimpia asukkaita, -
piti huolta kaupungin maamerkeistä. Mukaan lukien tästä pyramidista.
Olen siitä hänelle kiitollinen. Olisi kunnia tavata hänet.
Olette jo tavannut. Ristiinnaulitsitte hänet.
Rukoilen, ettette joudu näkemään sukulaistanne kohdeltavan samoin.
Isänne ristiinnaulitsi viattomia lapsia.
Hän vastusti sitä, mutta häntä ei kuunneltu.
Onko oikeudenmukaista vastata rikokseen toisella?
Olen pahoillani, mutta isäntien kohtelu ei ollut rikos.
Olisi järkevää muistaa se.
Tehty mikä tehty. Olette kuningatar ja minä Meereenin palvelija, -
joka ei halua nähdä perinteitämme tuhottavan.
- Mistä perinteistä puhutte? - Hautajaisperinteistä.
Isäni ja 162 muuta ovat naulittuina tienviittoihin -
haaskalintujen ja auringon runneltavina.
Pyydän, että heille suodaan kunnon hautajaiset.
Entä heidän ristiinnaulitsemansa orjalapset?
Olisitteko anellut minulta heille hautajaisia?
Voin puhua vain isääni rakastaneena poikana.
Antakaa hänen ruumiinsa minulle.
Hautaan hänet arvokkaasti, jotta hän saa rauhan.
Haudatkaa isänne, Hizdahr zo Loraq.
Kiitos teille.
- Montako vielä? - Vuoroaan odottaa 212 anojaa.
212?
Seuraava.
Eivät kai nämä kokoukset ole aina näin varhain?
Olenko minä nyt jokin mestari? Raha- tai laivamestari...
Sovin Tywinin kanssa, että toimin laivamestarina...
On suuri kunnia saada istua neuvostossa.
Oikeudenkäynti alkaa tänään. Valtion asioille on vain aamu aikaa.
Sandor Clegane on nähty Jokimailla.
- Pelkuri ja petturi. - Hän surmasi viisi sotilasta.
- Hänen oli kuultu sanovan "Vitut kuninkaasta". - Häpeällistä.
Millä saamme rivisotilaan koettamaan onnea Hurtan kanssa?
- 10 hopearahaa olisi avokätistä. - Sanotaan 100. Onko muuta?
- Lisää kuiskauksia idästä. - Targaryenin tyttökö?
Daenerys valtasi Meereenin ja hallitsee sitä nyt.
- Miten? - Hänellä on Tahrattomien armeija, -
palkkasoturijoukkio Toiset pojat ja neuvonantajina kaksi ritaria.
Jorah Mormont ja Barristan Selmy.
- Lisäksi on kolme lohikäärmettä. - Poikasia.
Ne kasvavat alati.
- Mormont on vakoojamme. - Ei enää. Hän on tytön pauloissa.
Ser Barristan puolestaan loukkaantui verisesti.
Se vanhus ei pystynyt suojelemaan poikaani.
Hänen erottamisensa oli loukkaavaa ja typerää.
Ette kai murehdi lapsesta maailman toisella laidalla?
Häntä on neuvomassa kaksi kokenutta soturia -
ja tukena voimakas armeija.
Lordi Varys on oikeassa. Näin Tahrattomat Essosissa.
He ovat eteviä taistelussa, joskaan eivät rakastajina.
Armeija on nykyään parempi kuin lohikäärmeet.
- Hänet täytyy hoitaa. - Kuinka? Väkivallallako?
Jos tarve sitä vaatii.
- Pääsevätkö pikkulintunne Meereeniin? - Takuulla.
Lordi Tyrell, nouda kirjoitusvälineet.
Prinssi Oberyn.
- Lordi Varys... - En ole aatelinen.
- Minua ei tarvitse kutsua lordiksi. - Silti kaikki kutsuvat.
Tiedätte paljon Tahrattomista. Vietittekö paljon aikaa Essosissa?
Viisi vuotta.
- Saanko kysyä, miksi? - Maailmamme on suuri ja kaunis.
Useimmat kuolevat synnyinkolkassaan uskaltautumatta muualle.
- En halua olla kuten useimmat. - Useimmat eivät ole prinssejä.
Olette kotoisin Essosista.
Lysistäkö sitten?
- Tunnistan korostuksen. - Se minulta on kadonnut.
Kuulen myös sen.
- Kuinka päädyitte tänne? - Se on pitkä tarina.
- Jota ette mielellänne kerro. - Vain luotetuilleni.
Kiinnostaisitte rakastajaani. Tulkaa bordelliin tapaamaan häntä.
Toimme mukana omaa viiniä. Emme juo täkäläistä litkua.
Meillä on sieviä poikia, mutta...
Pidittekö pojista aiemmin?
Ettekö? Tytöistäkö sitten?
- Älkää loukkaantuko, mutta en olisi arvannut. - En.
En ollut kiinnostunut tytöistäkään.
- Jokaisella on jokin mieltymys. - Minulla ei.
Kun näen, mitä halu tekee ihmisille ja maallemme, -
olen iloinen ettei se vaivaa minua.
Halun puutteen myötä on vapaa muihin pyrkimyksiin.
Kuten esimerkiksi?
Onko minut armahdettu?
Ihanko totta?
- Isän käskystä. - Eihän isä saa pettyä.
Kuninkaansurmaaja!
Minä, Tommen Baratheon, -
andalien kuningas ja seitsemän kuningaskunnan lordi, -
jäävään itseni tästä oikeudenkäynnistä.
Tywin Lannister, kuninkaan Koura ja valtakunnan suojelija, -
toimii tuomarina sijastani.
Hänen rinnallaan istuvat prinssi Oberyn Martell -
ja lordi Mace Tyrell.
Jumalat rangaiskoot syytettyä jos hänet todetaan syylliseksi.
Tyrion Lannister, teitä syytetään kuninkaansurmasta.
- Surmasitteko kuningas Joffreyn? - En.
- Surmasiko vaimonne Sansa? - Ei tietääkseni.
- Kuinka kuningas kuoli? - Hän tukehtui kyyhkypiiraaseen.
- Leipuritko siis ovat syyllisiä? - Tai kyyhkyset. Minä en.
Kruunu kutsukoon todistajansa.
Saatuamme kuninkaan turvaan Peikko alkoi sättiä häntä.
Hän läimäytti kuningasta ja nimitteli häijyksi idiootiksi.
Uhkaus ei ollut ensimmäinen.
Tässä samaisessa salissa hän kutsui kuningasta vähä-älyiseksi.
Vertasi Hulluun kuninkaaseen ja vihjasi samasta kohtalosta.
Kun puolustin kuningasta, hän uhkasi minua kuolemalla.
Muistetaan, mitä Joffrey teki. Tähtäsi Sansa Starkia jousella.
- Sinä revit hänen vaatteitaan ja hakkasit. - Vaiti!
Puhutte vain kun teitä puhutellaan.
Ser Meryn, voitte astua pois.
Basiliskin myrkkyä, leskenverta, -
ukonhattua, koisouutetta, -
sulounta, Lysin kyyneleitä, -
piruntanssia...
- Sokeasilmää... - Selväksi tuli. Varastossanne on kosolti myrkkyjä.
Oli, prinssi Oberyn. Varastoni ryövättiin.
- Kenen toimesta? - Tyrion Lannisterin.
Tutkitte kuningas Joffreyn ruumiin.
- Surmattiinko hänet myrkyllä? - Epäilemättä.
Tämä löytyi kuninkaan narrin, Dontos Hollardin ruumiilta.
Hänet nähtiin saattamassa Sansa Starkia, -
syytetyn vaimoa, pois hääaterialta.
Hänellä oli hääpäivänä tämä kaulassaan.
Siitä löytyi jäämiä hirveästä ja harvinaisesta myrkystä.
- Vietiinkö sitä myrkkyä teiltä? - Kyllä. Kuristaja-myrkkyä.
Sitä on vain harvan hallussa.
Sillä surmattiin jalo ja lempeä lapsonen.
"Saat kärsiä. Joskus vielä luulet olevasi onnellinen."
"Se ilo on muuttuva suruksi, ja silloin velka on maksettu."
Oma veljennekö sanoi noin?
Ennen Mustavirran taistelua.
Hän oli aikonut lähettää Joffreyn eturintamaan.
Hyökkäyksen alkaessa Joffrey halusi jäädä rintavarustuksille.
Hän uskoi läsnäolonsa innoittavan joukkoja.
"Velka on maksettu." Mikä velka?
Hän oli ottanut huoria Kouran torniin.
Pyysin pitämään irstaudet bordellien seinien sisäpuolella.
Hän ei ilahtunut.
Kiitos rohkeasta lausunnostanne.
- Muistatteko tarkan uhkauksen? - Ikävä kyllä.
"Kenties kannattaisi puhua pehmeämpään sävyyn."
"Hirviöt ovat vaarallisia, ja kuninkaita kuolee yhtenään."
- Tämäkö tapahtui neuvoston kokouksessa? - Kyllä.
Kuultuamme Robb Starkin kuolemasta. Hän ei ilahtunut siitä.
Kenties avioliitto Sansa Starkiin teki hänestä pohjoisen kannattajan.
Voitte astua pois.
Saanko esittää kysymyksen?
Vain yhden.
Sanoitte kerran, että ilman minua kaupunki olisi tuhon oma.
Sanoitte, ettei nimeni jäisi historiaan, -
mutta te ette unohtaisi.
Oletteko unohtanut?
Ikävä kyllä en unohda koskaan mitään.
Pidämme tauon. Soittakaa kelloja tunnin kuluttua.
Sali tyhjäksi!
- Tuomitsetko poikasi kuolemaan? - Käsittely on vielä kesken.
Tämä on pelkkä farssi. Cerseillä on sormensa kaikessa.
Olet aina vihannut Tyrionia. Minäkin surmasin kuninkaan.
Hullu kuningas käski viimeisenä, että tuon pääsi.
- Pelastin sinut, ja tapat veljeni. - Toteutan vain oikeutta.
Jos Tyrion todetaan syylliseksi, hän saa rangaistuksen.
- Hänet teloitetaan. - Ei.
Sanoit kerran, että vain suku jää elämään.
Puhuit tuhatvuotisesta dynastiasta.
Mitä dynastiallesi tapahtuu kun Tyrion kuolee?
Kuninkaankaartin vala kieltää minua jatkamasta sukuani.
Mitä nimellesi tapahtuu?
Kuka leijonaviiriä kantaa? Veljenpoikasiko?
Lancel Lannister? Ne muut, joiden nimiä en muista?
Mitä dynastialleni tapahtuu, jos säästän tyttärenpoikani surmaajan?
Se jää eloon kauttani.
Jätän kaartin.
Jos annat Tyrionin elää, otan paikkani perillisenäsi.
Selvä.
Tyrion saa puheenvuoron kun todistajia on kuultu.
Hän pyytää armoa. Päästän hänet Yövartioon.
Hän lähtee Mustalinnaan ja viettää loppuelämänsä Muurilla.
Sinä riisut viittasi.
Lähdet pääkaupungista ja otat paikkasi Casterlynkalliossa.
Otat sopivan vaimon, teet Lannisterin perillisiä -
etkä enää koskaan käännä selkääsi suvulle.
- Saat siitä sanani. - Ja sinä saat minun.
- Huonosti sujuu, vai mitä? - Sinut todetaan syylliseksi.
Sinun täytyy anoa armoa ja pyytää päästä Muurille.
Isä suostuu siihen. Saat liittyä Yövartioon.
Ned Starkille luvattiin sama, ja tiedät kuinka siinä kävi.
- Isä pitää sanansa. - Mistä tiedät?
Luotatko minuun?
Pidä suusi kiinni. Tämä on pian ohi.
Kruunu kutsukoon seuraavan todistajan.
- Kertokaa nimenne. - Shae.
Vannotteko jumalten nimissä, että lausuntonne on rehellinen?
Vannon.
Tunnetteko tämän miehen?
- Tunnen. Tyrion Lannister. - Kuinka tunnette hänet?
Toimin hänen vaimonsa palvelijattarena.
Häntä syytetään kuningas Joffreyn surmasta.
Mitä tiedätte asiasta?
Tiedän, että hän on syyllinen.
- Hän ja Sansa suunnittelivat sen yhdessä. - Hiljaa!
Jatkakaa.
Sansa halusi kostaa isänsä, äitinsä ja veljensä kohtalon.
Hän syytti kuningasta.
Tyrion auttoi mielihyvin. Hän vihasi Joffreya ja kuningatarta.
Hän vihasi teitä.
Hän varasti suurmestarin myrkyn ja laittoi sitä Joffreyn viiniin.
Kuinka voitte tietää tuon?
Miksi hän paljastaisi juonensa palvelijattarelle?
En ollut pelkkä palvelijatar.
- Olin Tyrionin huora. - Anteeksi kuinka?
Olin hänen huoransa.
- Kuinka päädyit hänen palvelukseensa? - Hän varasti minut.
Olin erään ritarin kanssa.
Tyrion saapui leiriin ja lähetti telttaamme kurkunleikkaajan.
Tämä katkaisi ritarin käden ja vei minut Tyrionin eteen.
"Kuulut nyt minulle", hän sanoi.
"Saat panna minua kuin olisi viimeinen iltani maan päällä."
Hiljaa!
- Teitkö sen? - Mitä?
Panitko häntä kuin olisi hänen viimeinen iltansa?
Tein mitä hän halusi ja hän teki mitä itse halusi.
Käytin huulia ja kieltä hänen haluamillaan tavoilla.
Hän sai tunkeutua haluamiinsa paikkoihin.
Odotin hänen kamarissaan, -
jotta hän saisi käyttää minua tylsinä hetkinään.
Hän käski minun sanoa itseään "leijonakseni".
Tartuin häntä kasvoista ja sanoin, "Olen sinun, ja sinä minun."
Shae.
Älä.
Olen huora, muistatko?
Se oli ennen avioliittoa. Sen jälkeen hän halusi vain Sansan.
Sansa ei ottanut häntä vuoteeseen.
Tyrion lupasi surmata Joffreyn hänen vuokseen.
Isä, haluan tunnustaa.
Haluan tunnustaa.
Tunnustaa?
Pelastin teidät.
Pelastin tämän kaupungin ja kelvottomat henkenne.
Olisi pitänyt antaa Stannisin tappaa teidät kaikki.
Tyrion...
Haluatko tunnustaa?
Haluan.
Olen syyllinen. Senkö haluat kuulla?
- Myönnätkö, että myrkytit kuninkaan? - En. Siihen olen syytön.
Rikokseni on paljon kamalampi.
Se on, että olen kääpiö.
- Emme käy oikeutta siitä. - Kyllä käymme.
Olen käynyt siitä oikeutta koko ikäni.
- Onko sanottavaa puolustukseksesi? - Vain tämä.
En tappanut Joffreya.
Toivon, että olisin tappanut.
Häijyn äpäräsi kuoleman näkeminen -
oli ihanampaa kuin tuhat valehtelevaa huoraa.
Olisin kernaasti se hirviö, joksi minua luulette.
Olisipa minulla myrkkyä teille kaikille.
Luopuisin mieluusti hengestäni, jos näkisin teidän nielevän sen.
Ser Meryn, saata vanki selliinsä.
En ota Joffreyn murhaa niskoilleni.
En saa oikeudenmukaista kohtelua. Jumalat siis päättäkööt kohtaloni.
Vaadin oikeudenkäyntiä kaksintaistellen.